Id-Deċiżjoni tal-Kummissjoni
tal-15 ta’ Diċembru 2003
li tapprova l-programmi għall-iskop li jkun akwistat l-istatus ta’ żoni approvati u t’ rziezet approvati fiż-żona mhux approvati fir-rigward ta’ septiċemja emorroġika virali (VHS/SEV) u l-infezzjonijiet tan-nekrożi ematopejtika (IHN/INE) fil-ħut, u li temenda l-Annessi I u II tad-Deċiżjoni 2003/634/KE
(notifikata permezz ta’ dokument numru K(2003) 4727)
(Test b’rilevanza ŻEE)
(2003/904/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta’ Jannar 1991 li tikkonċerna l-kondizzjonijiet tas-saħħa ta’ l-annimali li jirregolaw it-tqegħid fis-suq ta’ annimali u prodotti ta’ l-akwakultura [1], u partikolarment l-Artikoli 10(2) u (3) tagħha,
Billi:
(1) Id-Deċiżjoni tal-Kummissjoni 2003/634/KE [2] approvat u elenkat il-programmi ippreżentati mid-diversi Stati Membri. Il-programmi huma ddisinjati sabiex jiffaċċilitaw lil-Istati Membri li sussegwentament jagħtu bidu għall-proċeduri għal żona, jew għal razat li jinsab f’żona mhux-approvata, li takkwista l-istatus ta’ żona approvata jew ta’ razzet approvat, li jkunu jinsabu f’żona mhux-approvata, f’dak li jirigwardja waħda jew aktar mill-mard virali tal-ħut, tas-septiċemija emoraġika (VHS) u n-nekrożi ematopejċa infettuża (IĦN).
(2) B’ittra bid-data tal-5 ta’ Settembru 2002, l-Italja applikat għall-approvazzjoni tal-programm li għandu jkun applikat fir-razzet Incubattoio ittico de valle fir-reġjun ta’ Piemonte. Fid-data ta’ l-applikazzjoni, ir-razzet kien ilu taħt sorveljanza sa minn Jannar 2000. B’adan kollu, ħut kien ġie introdott minn irziezet li, fil-waqt ta’ l-introduzzjoni, m kienux approvati bi qbil ma l-Artikolu 5 jew l-Artikolu 6 tad-Direttiva 91/67/KEE.
(3) L-applikazzjoni kif ippreżentata instabet li kienet konformi ma l-Artikolu 10 tad-Direttiva 91/67/KEE u għandha għalhekk tkun approvata, u l-Anness II tad-Deċiżjoni 2003/634/KE għandu emendat kif xieraq. Minħabba l-introduzzjoni ta’ ħut minn żoni mhux approvati, il-programm għandhom jum għaddej għal erba’ snin mid-data ta’ l-approvazzjoni.
(4) B’ittra bid-data ta’ l-20 ta’ Ottubru 2003, il-Finlandja talbet għal emenda għall-programm elenkat fl-Anness I, il-punt 6.2 tad-Deċiżjoni 2003/634/KE. Minħabba l-iskoppjar tal-VHS fit-trotta kkulurita (tip ta’ salamun) fil-kosta tal-punent tal-Finlandja, l-awtoritajiet kienu ddeċidew li japplikaw miżuri ta’ l-eradikazzjoni f’dik iż-żona ġdida, simili għall-dawk il-miżuri applikati fiż-żona deskritta fl-Anness I, il-punt 6.2 tad-Deċiżjoni 2003/634/KE. L-emenda għall-programm għandha għalhekk tkun approvata.
(5) uħud mill-rogrammi approvati bid-Deċiżjoni 2003/634/KE f’dak li jirrigwardja lil Franza u lil Ġermanja issa ġew finalizzati. Iż-żoni akwistaw l-istatus approvat u kienu inklużi fl-Anness I tad-Deċiżjoni tal-Kummissjoni 2002/308/KE [3]. Dawk iż-żoni għandhom għalhekk ikunu mħasra mil-Anness I tad-Deċiżjoni 2003/634/KE.
(6) Id-Deċiżjoni 2003/634/EC għandha għalhekk tkun emendata kif xieraq.
(7) Il-miżuri li hemm provvediment dwarhom f’din id-Deċiżjoni huma bi qbil mal-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L- Artikolu 1
1. L-emendi għall-programm ippreżentat mill-Finlandja permezz ta’ l-Artikolu 10(1) tad-Direttiva 91/67/KEE għall-iskop li jkun akwistat l-istatus ta’ żona approvata f’dak li jirrigwardja wieħed jew aktar mill-mard tal-ħut, il-emorraġija septiċemija virali (VHS/ESV) u l-ematopjetika nekrosi infettuża (IHN/ENI) huma b’hekk approvati.
2. Il-programm ippreżentat mill-Italja permezz ta’ l-Artikolu 10(1) tad-Direttiva 91/67/KEE għall-iskop li jkun akwistat l-istatus ta’ razzet approvat li jinsab f’żona mhux-approvata f’dak li jirrigwardja wieħed jew aktar mill-mard tal-ħut, VHS u IHN huwa b’hekk approvat.
L- Artikolu 2
Id-Deċiżjoni 2003/634/KEE hija emendata kif ġej:
1. L-Anness I huwa mibdul bl-Anness I ta’ din id-Deċiżjoni.
2. L-Anness II huwa mibdul bl-Anness II ta’ din id-Deċiżjoni.
L- Artikolu 3
L-Istati Membru kkonċernati għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi meħtieġa sabiex ikunu konformi mal-programmi approvati.
L- Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fil-15 ta’ Diċembru 2003.